

|  |
| --- |
| Čitaj, ne skitaj  *Projektni zadatak* |
| Ljubica Muravljov 2020/0071  Luka Nevajda 2020/0370  Predrag Pešić 2020/0023  Aleksa Mićanović 2020/0282  *Čitaj, ne skitaj*  *Elektrotehnički fakultet u Beogradu SI3PSI Principi Softverskog Inženjerstva* |
| TIM PSILEDŽIJE  Verzija 1.0 |

# Sadržaj

[0. Revizije dokumenta 4](#_Toc129350419)

[1. Uvod 5](#_Toc129350420)

[ Rezime 5](#_Toc129350421)

[ Namena dokumenta i ciljne grupe 5](#_Toc129350422)

[2. Opis problema 5](#_Toc129350423)

[3. Kategorije korisnika 6](#_Toc129350424)

[ Gost (neregistrovani korisnik) 6](#_Toc129350425)

[ Korisnik 6](#_Toc129350426)

[ Autor 6](#_Toc129350427)

[ Izdavačka kuća 7](#_Toc129350428)

[ Moderator 7](#_Toc129350429)

[ Administrator 7](#_Toc129350430)

[4. Opis proizvoda 7](#_Toc129350431)

[ Pregled arhitekture sistema 7](#_Toc129350432)

[ Pregled karakteristika 8](#_Toc129350433)

[5. Funkcionalni zahtevi 8](#_Toc129350434)

[ Prijava na sistem različitih kategorija korisnika 8](#_Toc129350435)

[ Funkcionalnosti pretrage i pregleda instanci 9](#_Toc129350436)

[ Funkcionalnosti recenzionisanja 10](#_Toc129350437)

[ Funkcionalnosti postavljanja i praćenja sadržaja 10](#_Toc129350438)

[ Funkcionalnosti publikovanja izdanja i licitacija 11](#_Toc129350439)

[ Funkcionalnosti administratora i moderatora 12](#_Toc129350440)

[6. Pretpostavke i ograničenja 12](#_Toc129350441)

[7. Kvalitet 13](#_Toc129350442)

[8. Nefunkcionalni zahtevi 13](#_Toc129350443)

[ Sistemski zahtevi 13](#_Toc129350444)

[ Zahtevi za integritet i autorska prava 14](#_Toc129350445)

[ Zahtevi za projektnom i korisničkom dokumentacijom 14](#_Toc129350446)

[ Ostali zahtevi 14](#_Toc129350447)

[9. Plan i prioriteti 14](#_Toc129350448)

# Revizije dokumenta

|  |  |  |  |
| --- | --- | --- | --- |
| Datum | Verzija | Opis izmena | Autori |
| 12.03.2023. | 1.0 | Inicijalna verzija | Aleksa Mićanović, Predrag Pešić |
|  |  |  |  |
|  |  |  |  |

# Uvod

## Rezime

Projekat aplikacije „Čitaj, ne skitaj“ je deo praktične nastave predmeta „Principi Softverskog Inženjerstva“ koji bi trebalo da upozna studente sa praktičnim radom na projektu u timu, kao i da prikaže organizaciju aktivnosti prilikom razvoja jednog softverskog sistema.

Aplikacija je namenjena bilo kojoj grupi korisnika koji bi hteli da na jednom mestu pronađu informacije o omiljenim aktuelnim, ali i klasičnim književnim delima, njihovim autorima, kao i izdavačkim kućama pod čijom kontrolom se ista i objavljuju. Sajt takođe daje mogućnost pretplaćivanja na željeni sadržaj, davanja recenzija i formiranja lista želja za običnog korisnika kao jedne zainstresovane strane, ali i mogućnost publikacije i licitacije književnih dela za izdavačke kuće i autore kao druge zaintresovane strane.

## Namena dokumenta i ciljne grupe

Ovaj dokument služi da definiše namenu projekta, da objasni koje probleme projekat rešava, kao i da prikaže osnovne, ali i druge funkcionalnosti koje isti pruža. Dokument, ujedno, pomaže u razumevanju osnovnih koncepata na kojima se aplikacija zasniva, nudi mogućnost i daje osnovu za dalju nadogradnju aplikacije i pruža ideje za buduća unapređenja. Namenjen je članovima tima, kao i klijentu radi usaglašavanja zahteva.

Sama web aplikacija za glavnu ciljnu grupu korisnika ima ljubitelje književnosti, podjednako tretirajući one koji je stvaraju kao i one koje u njoj uživaju, ali je mogu koristiti i svi oni koje zanimaju mišljenja o nekakvom delu ili tvorcu istog, ili oni kojima su potrebne informacije gde mogu pronaći željeni sadržaj.

# Opis problema

U izobilju sadržaja koji se danas olako plasira putem Interneta i društvenih mreža, razna književna i umetnička dela se sve teže nalaze, s obzirom da je sadržaj za koji su čitaoci zaintresovani podeljen među mnoštvo međusobnih konkurenata, kao i da je teže steći uvid u kvalitet koji oni nude, imajući na primer ocene ili recenzije koje bi mogle bliže da ih opišu, na jednom mestu. Nove generacije i pojedinci koji nailaze, a koji bi želeli da se "proguraju" na poljima književnosti, nailaze na problem neprimećenosti jer ne postoje situacije ili događaji koji bi istakli i promovisali njihov rad, čime bi im dali neophodnu snagu da stvaraju dalje. Komplikovano je uporediti kvalitet koje nude izdavačke kuće, jer su naizgled sve iste i samo se razlikuju u nazivu, a ipak nije tako. Ova aplikacija nastoji da sve ove probleme reši, ili ih barem olakša u znatnoj meri: centralizovan sistem sa svim neophodnim informacijama o sadržaju i promocijama kakve naš sistem nudi deluje kao jedna od solucija. Gosti, kao i obični korisnici naše aplikacije će na jednom mestu imati uvid o svim delima trenutno dostupnim na tržištu, kao i o autorima i izdavačkim kućama koje ih publikuju, uz mogućnost ostavljanja i čitanja recenzija istim, uz mesečno rangiranje najboljih dela, autora i kuća kao i njihovu zasluženu reklamaciju. Korisnici će kroz razne mogućnosti pretrage (na žanr, konkretno delo, autora ili izdavačju kuću) moći da pristupe najrazličitijem sadržaju svih izdavačkih kuća i sami izaberu ono što im najviše prija, kao i da se pretplate na sadržaj koji određeni autor ili izdavačka kuća objavljuje, što uključuje obaveštenja o ličnim komentarima ili citatima koje autori mogu svakodnevno postavljati, preporukama, novim knjigama koje su publikovane, akcijama ili popustima trenutno aktuelnim. Same izdavačke kuće će imati mogućnost učestvovanja u licitacijama za nova dela koje autori odluče da objave, čime će se u kvalitetna dela ulagati više, što može biti prepoznato i nagrađeno visokim ocenama od strane korisnika. Ovime, korisnici dobijaju na kvalitetu sadržaja, a izdavačke kuće i autori na samopromociji koja će biti dostupna na naslovnoj strani aplikacije i konačno dati prostor onima koji ga zaslužuju.

# Kategorije korisnika

## Gost (neregistrovani korisnik)

Gost ima najmanja prava pristupa. Gost može pretražiti određenu knjigu, autora ili izdavačku kuću na osnovu željenih filtera i videti informacije vezane za njih (uvid u spisak knjiga autora ili izdavačke kuće, njihov opis, objave...). Gost može samo čitati recenzije.

## Korisnik

Korisnik, pored funkcionalnosti gosta, može da ostavlja nove ili menja sopstvene postojeće recenzije knjigama, autorima i izdavačkim kućama, može da se pretplati na određene autore ili kuće, nakon čega će mu se na glavnoj strani pojavljivati objave zapraćenih profila (kao što su nova izdanja, lični komentari i objave autora, i slično). Ulogovani korisnik može dodati omiljen sadržaj u kolekciju, kao i napraviti listu želja za čitanje, koje mogu biti javno vidljive na njegovom profilu, zajedno sa slikom i opisom.

## Autor

Svaki autor će takođe, kao i korisnik, imati svoj profil koji će pored slike, opisa i osnovnih informacija sadržati i povezane izdavače kuće (u kojima ima barem jednu publikaciju), knjige koje je napisao, recenzije korisnika, kao i sadržaj koji objavljuje (ukoliko je nalog označen kao aktivan) kao što su izdavanje novih knjiga, lične objave i komentari, citati i slično. Nalog autora može biti označen kao aktivan (ukoliko je autor živ i postavlja sadržaj), a takođe može dobiti i tag za popularnost (ukoliko je klasičan pisac, bestseller ili ukoliko pređe određeni broj pratilaca).

## Izdavačka kuća

Svaka izdavačka kuća će takođe, kao autor i korisnik, imati svoj profil gde se mogu naći informacije poput opisa, lokacija na mapi, lokacije prodajnih mesta (ukoliko takva postoje, tj ukoliko izdavačka kuća ne funkcioniše potpuno online), galerija knjiga, sadržaj koji objavljuje (reklamianje nova izdanja, popusti, akcije i slično), recenzije kuće od strane korisnika, broj korisnika koji prate kuću (zarad pretrage po popularnosti), kao i autori koji su povezani sa datom izdavačkom kućom. Izdavačka kuća takođe može da doda novu knjigu koju nudi.

## Moderator

Moderator je rola koja je zadužena za održavanje sadržaja, odnosno pored funkcionalnosti pregleda sadržaja, ima mogućnost da reguliše sadržaj koji neki od autora ili izdavačka kuća objavi. Takođe može da obriše recenzije korisnika ukoliko smatra da su neprikladne. Moderatori mogu da vrše verifikaciju tačnosti opisa profila registrovanih izdavačkih kuća, kao i da odobravaju spajanje autora sa izravačkim kućama i knjigama.

## Administrator

Administratori su zaduženi za održavanje korisničkih naloga i postavljanja moderatora, uklanjanja i banovanja neprikladnih naloga.

# Opis proizvoda

## Pregled arhitekture sistema

Sistem je zamišljen na bazi dinamičkog Internet sajta postavljenog na web server koji podržava   
PHP i Ajax (ili alternativno Python i Django, što će biti revidirano i potvrđeno u nekoj od narednih verzija ovog dokumenta). Postoji i server na kome je baza podataka MySQL u kojoj se čuvaju:

* sadržaj koji sistem nudi, poput različitih knjiga, recenzija, ličnih komentara i objava
* podaci o nalozima administratora, moderatora i registrovanih korisnika, kao i njihove šifre za pristup i autorizaciju

Web server uz pomoć (backend realizacije) PHP upita i pristupa bazi podataka kreira statički HTML (frontend) kod koji se prosleđuje zainteresovanom Internet posetiocu naše aplikacije.

## Pregled karakteristika

|  |  |
| --- | --- |
| **Korist za klijenta** | **Karakteristika koja je obezbeđuje** |
| Personalizovani sadržaj naslovne strane | Nalog koji korinsnik napravi i za njega uređuje sadržaj koji prati |
| Platformska nezavisnost | Aplikacija se zasniva na tehnologiji koja nije platformski orijentisana |
| Velika raspoloživost sistema, konzistentnost informacija | Kaskadno ažuriranje podataka u bazi |
| Jednostavno korišćenje sajta | Korišćenjem HTML5 i CSS3 tehnologije, održana preglednost sajta |
| Lako administriranje i moderiranje | Administrator i moderator pristupaju sistemu kroz posebnu formu, koja im daje posebne mogućnosti |

# Funkcionalni zahtevi

## Prijava na sistem različitih kategorija korisnika

1. Registracija korisnika
   * Prilikom registracije korisnika, nudi se posebna forma kojom se popunjavaju osnovne informacije (kao što su ime, prezime, datum rođenja i slično)
2. Registracija autora
   * Prilikom registracije autora, nudi se posebna forma nalik na formu za registraciju korisnika, uz dodavanje dodatnih informacija o svojoj biografiji i književnoj istoriji, u slučaju da je deo sadržaja već publikovan od strane neke od izdavačkih kuća.
3. Registracija izdavačkih kuća
   * Prilikom registracije izdavačkih kuća, nudi se posebna forma nalik na formu za registraciju korisnika, uz dodavanje dodatnih informacija o svojoj istoriji, lokaciji na mapi grada, opciono i dodavanje informacija o prodajnim mestima (ukoliko takva postoje). Moguće je postaviti književna dela na koja su položena prava o distribuciji i prodaji (formiranje galerije knjiga).
4. Autorizacija različitih kategorija korisnika
   * Prilikom pristupa na sistem od strane registrovanih korisnika, neophodno je uneti par korisničko ime i šifru koji se poklapaju sa nekom od postojećih parova unutar baze podataka, unutar kategorije prijavljenog korisnika. Nakon uspešnog logovanja i autorizacije, korisnici pristupaju sajtu sa privilegijama one kategorije korisnika kojoj pripadaju.
5. Promena korisničke šifre za pristup nalogu
   * U podešavanjima profila je moguće promeniti šifru za pristup nalogu. Mogućnost imaju sve kategorije korisnika osim gostiju.
6. Promena informacija o nalogu
   * U podešavanjima profila moguće je promeniti informacije o profilu (opis, adresu, datum rođenja, lokaciju...). Mogućnost imaju sve kategorije korisnika osim gostiju.
7. Autorizacija kategorije gostiju
   * Prilikom pristupa na sistem od strane gostiju, nije neophodno uneti korisničko ime i šifru, već se automatski pristupa sadržaju sajta ali sa minimalnim skupom privilegija objašnjenim u sekciji za opis Gosta kao kategorije korisnika.

## Funkcionalnosti pretrage i pregleda instanci

1. Pretraga književnih dela, autora i izdavačkih kuća po nazivu
   * Ukoliko delo, autor ili kuća sa datim nazivom postoji u bazi, ono biva prikazano u padajućoj listi i klikom na njega, odlazimo na stranicu profila željenog entiteta.
2. Pretraga književnih dela, autora i izdavačkih kuća po popularnosti
   * Dela, autori ili kuće se sortiraju nerastuće po popularnosti, bivaju prikazana u listi i klikom na neku od instanci, odlazimo na stranicu profila željenog entiteta.
3. Pretraga književnih dela, autora i izdavačkih kuća po oceni
   * Dela, autori ili kuće se sortiraju nerastuće po prosečnoj oceni, bivaju prikazana u listi i klikom na neku od instanci, odlazimo na stranicu profila željenog entiteta.
4. Izlistavanje najpopularnijih i najbolje ocenjenih književnih dela, autora i izdavačkih kuća u prethodno završenom mesecu na naslovnoj strani aplikacije
   * Na kraju svakog meseca, po automatizovanom sistemu se vrši rangiranje dela, autora i kuća i po popularnosti i po prosečnoj oceni, pa se na naslovnoj strani aplikacije prikazuje najpopularnije i najbolje ocenjeno delo, najpopularniji i najbolje ocenjeni autor, kao i najpopularnije i najbolje ocenjena izdavačka kuća.

## Funkcionalnosti recenzija

1. Čitanje postojećih recenzija
   * Svaka kategorija korisnika može da na stranici odgovarajućeg dela, autora ili izdavačke kuće pročita njihove recenzije.
2. Ostavljanje novih recenzija za književna dela, autore i izdavačke kuće
   * Svaka od registrovanih kategorija korisnika može da klikom na odgovarajuće delo, autora ili izdavačku kuću, ostavi novu recenziju (ocena + komentar) na istu.
3. Izmena postojećih recenzija za književna dela, autore i izdavačke kuće
   * Svaka od registrovanih kategorija korisnika može da klikom na odgovarajuće delo, autora ili izdavačku kuću, izmeni postojeću recenziju, ukoliko recenzija tog korisnika za taj entitet već postoji u sistemu.
4. Brisanje postojećih recenzija
   * Svaka od registrovanih kategorija korisnika može da klikom na odgovarajuće delo, autora ili izdavačku kuću, obriše sopstvenu postojeću recenziju na istu.

## Funkcionalnosti postavljanja i praćenja sadržaja

1. Pregled i postavljanje ličnog sadržaja od strane autora ili izdavačke kuće
   * Na profilu svakog autora ili izdavačke kuće, unutar posebnog taba, biće omogućen pregled dosadašnjeg sadržaja, kao i forma za objavljivanje novog sadržaja. Pod ličnim sadržajem autora ne podrazumeva se publikacija novih izdanja koja treba da budu pod okriljem odgovarajuće izdavačke kuće.
2. Izmena postojećeg sadržaja od strane autora ili izdavačke kuće
   * Na profilu svakog autora ili izdavačke kuće, unutar posebnog taba, biće omogućen pregled sopstvenog dosadašnjeg sadržaja, kao i opcija za izmenu postojećeg sadržaja.
3. Brisanje postojećeg sadržaja od strane autora ili izdavačke kuće
   * Na profilu svakog autora ili izdavačke kuće, unutar posebnog taba, postojaće opcija za brisanje sopstvenog postojećeg sadržaja. (Ovu opciju imaju i moderatori)
4. Pretplaćivanje na sadržaj autora ili izdavačke kuće
   * Pretplaćivanjem na sadržaj autora ili izdavačke kuće, korisnici koji su pretplaćeni aktivno dobijaju obaveštenja i sadržaj koji izabrani autor ili izdavačka kuća kači u vidu ličnog sadržaja na svojoj naslovnoj strani. Mogućnost pretplaćivanja na sadržaj autora ili izdavačke kuće imaju sve kategorije korisnika, osim gostiju.
5. Pregled pretplaćenog sadržaja u vidu feed-a na profilu
   * Sav sadržaj na koji je izabrani korisnik pretplaćen biće prikazan u vidu novosti (feed-a) na posebnoj strani. Mogućnost pregleda pretplaćenog sadržaja autora ili izdavačke kuće imaju sve kategorije korisnika, osim gostiju.
6. Otplaćivanje sa sadržaja autora ili izdavačke kuće
   * Otplaćivanjem na sadržaj autora ili izdavačke kuće, isti se više ne prikazuje na feed-u u vidu novosti. Mogućnost otplaćivanja sa sadržaja autora ili izdavačke kuće imaju sve kategorije korisnika, osim gostiju.

## Funkcionalnosti publikovanja izdanja i licitacija

1. Publikovanje književnih izdanja od strane autora uz mogućnost licitacije
   * Prilikom publikovanja sadržaja, autor koji želi da objavi novo književno delo može da započne licitaciju i ponudi početnu cenu. Nakon završetka licitacije, izdavačka kuća koja pobedi preuzima prava na distribuciju i prodaju licitiranog dela. Vremenski period u kojem će licitacija biti važeća može biti ili predefinisana ili korisnički određena.
2. Licitiranje publikovanih izdanja od strane izdavačkih kuća
   * Nakon stavljanja dela autora na licitaciju, izdavačke kuće mogu da ponude cifre i međusobno se takmiče koja od njih će dobiti prava na knjigu. Ponude različitih kuća i praćenje licitacije će se obavljati kroz posebnu formu.
3. Preuzimanje prava na distribuciju i prodaju izlicitiranog književnog dela od strane izdavačke kuće
   * Nakon isteka aktivnog perioda licitacije, izdavačka kuća sa najvećom ponudom se smatra pobednikom i dobija mogućnost preuzimanja prava na književno delo, nakon čega isto može objaviti na svom profilu.

## Funkcionalnosti administratora i moderatora

1. Promocija i depromocija moderatora
   * Ovu funkcionalnost poseduje samo administrator. Promocija i depromocija moderatora se sprovodi kroz poseban interfejs kome pristup imaju samo administratori.
2. Vraćanje zaboravljene lozinke
   * Ovu funkcionalnost poseduje samo administrator. Korisnici koji zatraže resetovanje lozinke dobijaju privremenu, nakon čega mogu da promene lozinku u podešavanjima svog profila.
3. Uklanjanje i banovanje korisničkih naloga
   * Ovu funkcionalnost poseduje samo administrator. Administratori imaju pristup posebnom interfejsu koji omogućava brisanje ili banovanje postojećih naloga moderatora i korisnika.
4. Verifikacija tačnosti opisa profila registrovanih izdavačkih kuća
   * Ova funkcionalnost ne mora pod obavezno biti implementirana u samu aplikaciju. Ukoliko bude, nakon formiranja profila izdavačkih kuća, moderatori će dobiti obaveštenje o kreiranju, pa će moći da provere da li izdavačka kuća zaista postoji. Alternativa ovoj funkcionalnosti jeste da se prilikom formiranja profila izdavačke kuće zahteva poseban kod kojim se verifikuje postojanost same izdavačke kuće, čime se moderator rasterećuje ove dužnosti.

# Pretpostavke i ograničenja

Trebalo bi sistem isprojektovati tako da objavljivanje novih postova (bilo da su u pitanju lični komentari/objave autora ili izdavačke kuće, bilo da je situacija publikacija i stavljanja na licitaciju novog književnog dela) bude što lakše i maksimalno automatizovano. Drugim rečima, treba obezbediti formu za jednostavno dodavanje novog sadržaja, koja bi uvek imala isti dizajn za konkretan slučaj upotrebe pri čemu treba obezbediti dinamičku potrebu konkretnom zahtevu (na primer, treba postojati combo box u kojem će biti izlistani svi mogući žanrovi i automatski treba umetnuti informacije o autoru, dok sam autor podešava naziv knjige, broj strana, temu, početnu cenu za licitaciju i slično).

Svakako jedna od preporuka jeste težnja ka uniformnom dizajnu svih stranica sajta – očekivane funkcionalnosti bi trebalo da se nalaze na predefinisanim mestima, vidljivost treba biti koncizna, a korisnički interfejs maksimalno orijentisan potrebama klijenata.

# Kvalitet

Kvalitet napisanog softvera treba obezbediti različitim vrstama testova. Kako još uvek nismo upoznati sa metodama testiranja, možemo pretpostaviti da će se vršiti različite vrste testova: svakako jedinični (unit) testovi sa namerom provere funkcionalnosti pojedinačnih klasa i modula; integracioni testovi sa namerom da se proveri funkcionisanje sistema kao kompletnog i zaokruženog sistema (u ovim testova, međusobno se povezuju pojedinačni moduli u funkcionalne sklopove); potencijalno će biti potrebno vršiti i sistemske testove, radi provere kompatibilnosti sa zadatim hardverom; potencijalno će biti potrebno vršiti i testove prihatljivosti u kojima se zapravo provera da li naš sistem ispunjava klijentske zahteve zadate na samom startu projekta, međutim kako smo mi ujedno i kreatori svih funkcionalnsti, ovaj korak će svakako biti sprovođen neprestano kroz celu fazu razvoja. Kao okruženje za testiranje, najverovatnije će biti korišćen Selenium, a kao konkretna metoda – crna kutija (black-box), odnosno testiranje svih funkcija sistema.

Prilikom dizajna i primene testova, ne smemo zaboraviti granične slučajeve (kao što bi recimo bila situacija u kojoj korisnik dodaje novu recenziju na knjigu za koju već postoji njegova recenzija) kao ni ostale ekstremne situacije ili poput situacije u kojoj sajt biva preopterećen brojem aktivnih korisnika. Posebna pažnja se mora posvetiti „SQL Injection“ napadima, kao i regulisanju situacija u kojima korisnici preko ponuđenih formi ne unose podatke u očekivanom formatu (za broj godina autora, unese se string sekvenca). Testiranja bi u idealnom slučaju trebalo sprovesti na više različitih platformi i pretraživača. Za kraj, svakako treba istestirati, izanalizirati i obraditi podatke o brzini odziva sistema i otpornosti na greške.

# Nefunkcionalni zahtevi

## Sistemski zahtevi

Serverski deo treba da može da se izvršava na bilo kom web serveru koji podržava PHP servis i koji ima instaliran modul za MySQL bazu podataka. Korisnički interfejs treba da bude raspoloživ za većinu poznatih internet pretraživača, pri čemu je neophodno obezbediti i kompatibilnost sa najnovijim verzijama svakog od pretraživača. Potrebno je obezbediti da prikaz strana po dizajnu bitno ne odstupa u zavisnosti od toga koji se korisnički interfejs koristi (Mozilla Firefox, Google Chrome, Brave, Internet Explorer itd).

## Zahtevi za integritet i autorska prava

Bitna stvar kod implementacije ovakvog sistema jeste obezbeđivanje logoa i naziva aplikacije na svakoj stranici uz copyright tag natpis „All rights reserved“, kako bismo jasno naglasili da je softver u vlasništvu određene grupe ljudi i pod punim autorskim pravima. Što se tiče autorskih prava korisnika koji pristupaju na sajt, treba svakako čuvati njihove pristupne kredencijale sakrivene od svih ostalih instanci, uključujući i administratora. Za čuvanje lozinki unutar baze bilo bi idealno koristiti neki od algoritama enkripcije. Pored čuvanja integriteta prijavljenih korisnika, za svaki post na sajtu treba postojati oznaka sa određenim minimalnim setom informacija (na primer, koji korisnik ga je kreirao). Moderatori moraju obavestiti sve korisnike o promenama koje su vršili na stranicama, kao i objasniti razlog brisanja odgovarajućih recenzija, postova ili profila putem e-maila.

## Zahtevi za projektnom i korisničkom dokumentacijom

Projektna dokumentacija bi trebalo da konzistentno prati razvoj rada na projektu, u cilju sveobuhvatnosti. Projektna dokumentacija će služiti svakom od članova projektnog tima da u svakom trenutku ima apsolutni uvid u tok dešavanja na samom projektu, kao i da isprati funkcionalnosti na kojima on nije eksplicitno radio. U okviru projektne dokumentacije trebalo bi izdvojiti i korisničku dokumentaciju koja će biti javno dostupna, u cilju davanja instrukcija i objašnjenja sistema stvarnim korisnicima. Pod korisničkom dokumentacijom najpre mislimo na upustva za korišćenje sajta, kao i na neka osnovna pravila kojih se svaki korisnik mora pridržavati (bez psovki ili žargona, bez uvreda na rasnoj ili nacionalnoj osnovi, bez omalovažavanja tuđe ličnosti i karaktera, i slično).

## Ostali zahtevi

Sistem treba da pruži zadovoljavajuće performanse pri odzivu, kao i određenu vizuelnu dinamičnost strana. Sistem treba da bude responzivan na promene veličine ekrana. U cilju ovoga, HTML razvoj može biti zasnovan na Bootstrap tehnologiji, ali ovo je svakako opcioni izbor.

# Plan i prioriteti

Kao model za razvoj „Čitaj, ne skitaj“ aplikacije biće korišćena neka kombinacija modela vodopada i iterativno-inkrementalnog modela, gde je cilj da se svaka faza, do faze implementacije, odvija sekvencijalno jedna za drugom (po modelu vodopada), dok će se u samoj implementaciji primenjivati iterativni pristup gde je cilj da svaki rezultat prekretnice bude najprioritetniji set funkcionalnosti sistema u datom momentu.

Time je, u nekoj prvoj verziji projekta, planirano da se obezbedi korektnost sledećih funkcionalnost:

1. Registracija različitih kategorija korisnika
2. Prijava na sistem
3. Pretraga postojećih izdavačkih kuća, knjiga i autora
4. Postavljanje sadržaja od strane izdavačkih kuća i autora (bez publikovanja knjiga)
5. Osnovne administatorske funkcije

U završnoj verziji projekta, treba dodati i ostale funkcionalnosti:

1. Mogucnost postavljanja i citanja recenzija
2. Mogucnost pretplate na sadrzaj autora ili izdavacke kuce
3. Mogucnost publikovanja knjiga i zapocinjanja licitacije
4. Moderatorske funkcije
5. Administatorske funkcije